Na osnovu člana 45 Stav 1 tačka 15 Zakona o lokalnoj samoupravi („Službeni list RCG“ br. 42/03, 28/04, 75/05, 13/06, i „Službeni list CG“ br. 88/09, 03/10, 38/12 i 10/14), člana 60, 63 i 64 st.2 Zakona o finansiranju lokalne samouprave („Službeni list RCG“ br. 42/03, 44/03, i „Službeni list Crne Gore“ br. 05/08, 51/08, 74/10 i 01/15) i člana 42 i 46 Statuta opštine Rožaje ( „Službeni list CG - Opštinski propisi“ br. 9/11), Skuština opštine Rožaje, na sjednici održanoj dana 25.11.2015. godine, donijela je :

**O D L U K U**

**o kreditnom zaduživanju opštine Rožaje uz državnu garanciju**

**Član 1**

Opština Rožaje zadužuje se kod Societe Generale Montenegro banke AD Podgorica (u daljem tekstu banka) uzimanjem dugoročnog kredita u iznosu do 3.500.000,00 eura ( tri miliona i pet stotina hiljada i 00/100 eura), uz državnu garanciju.

Kredit iz stava 1 ovog člana biće upotrijebljen na refinansiranje postojeće kreditne obaveze kod Crnogorske komercijalne banke AD Podgorica, za isplatu neizmirenih obaveza prema zaposlenima i dobavljačima i na obezbjeđivanju sredstava za isplatu otpremnine za sprovođenje programa smanjenja broja zaposlenih.

Način trošenja kreditnih sredstava iz stava 1 ovog člana mora biti u skladu sa Sanacionim planom za prevazilaženje finansijakih teškoća koji će pripremiti opština Rožaje, a koji će biti odobren od strane Ministarstva finansija Crne Gore ( u daljem tekstu Ministarstvo finansija).

**Član 2**

Uslovi kreditnog zaduživanja iz člana 1 ove Odluke su:

* Kamatna stopa 3,70 % + 3 M Euribor, maksimalno do 4,40 %;
* Bez grejs perioda;
* Ukupan rok otplate 7 godina.

**Član 3**

Ovlašćuje se Predsjednik opštine Rožaje, da u ime opštine Rožaje zaključi ugovor o zaduživanju u skladu sa ovom Odlukom.

**Član 4**

Ovlašćuje se Predsjednik opštine Rožaje, da u ime opštine Rožaje, sa Ministartsvom finansija i bankom zaključi ugovor o cesiji i potpiše akte kojima će omogućiti Ministarstvu finansija raspolaganje sredstvima koja opština Rožaje dobija iz Egalizacionog fonda i Zakonom ustupljenih prihoda za period trajanja Ugovora o cesiji i Ugovora o zaduživanju, do visine obaveza utvrđenih pomenutim Ugovorima.

Ovlašćuje se Predsjednik opštine Rožaje da peduzme sve pravne radnje i zaključi odgovarajuće ugovore o uspostavljanju hipoteke radi obezbjedjivanja navedenog potraživanja, potpiše i ostala akta koja budu neophodna za realizaciju navedenog potraživanja.

Ovlašćuje se Predsjednik opštine Rožaje, da u ime opštine Rožaje, sa Ministarstvom finansija zaključi Ugovor i sva ostala akta neophodna za dobijanje državne garancije na ukupan iznos kredita.

**Član 5**

Sredstva za otplatu kredita obezbijediće se u Budžetu opštine Rožaje.

**Član 6**

Ova Odluka stupa na snagu danom objavljivanja u „Službenom listu Crne Gore - opštinski propisi“.

Broj: 292

Rožaje, 25.11.2015.godine

**SKUPŠTINA OPŠTINE ROŽAJE**

Predsjednik Skupštine

Husein Kurtagić, prof., s.r.